รัฐบาลไทย-ข่าวทำเนียบรัฐบาล-กรมประมงชี้แจงปัญหาการแพร่พันธุ์ ของปลาหมอสีคางดำ
วันจันทร์ที่ 7 พฤษภาคม 2561
กรมประมงชี้แจงปัญหาการแพร่พันธุ์ ของปลาหมอสีคางดํา
กรมประมงชี้แจงปัญหาการแพร่พันธุ์ของปลาหมอสีคางดํา
เมื่อวันที่ 29 เมษายน 2561 นายอดิศร พร้อมเทพ อธิบดีกรมประมง กรมประมง กระทรวงเกษตรและสหกรณ์ ชี้แจงปัญหาการแพร่พันธุ์ของปลาหมอสีคางดํา ตามที่มีการนําเสนอในสื่อ Voice TV ที่มีสาระสําคัญว่า คณะกรรมการสิทธิมนุษยชนแห่งชาติ (กสม.) เผยแพร่มติ กสม. กรณีเกษตรกรผู้เพาะเลี้ยงสัตว์น้ํา ใน จ.สมุทรสงคราม และ จ.เพชรบุรี ได้รับผลกระทบจากการแพร่ขยายพันธุ์ของปลาหมอสีคางดํา ซึ่งกรมประมง (ผู้ถูกร้อง) อนุญาตให้ บ.เจริญโภคภัณฑ์อาหาร จํากัด (มหาชน) นําเข้ามาทดลองเพาะเลี้ยง กระทั่งเกิดการแพร่ระบาดของพันธุ์ปลาดังกล่าวรุกรานปลาพื้นถิ่น สร้างความเดือดร้อนแก่เกษตรกรในวงกว้างมาตั้งแต่ปี 2555 นั้น กรมประมงขอชี้แจงการดําเนินการดังนี้
จากปัญหาดังกล่าวกรมประมงได้ดําเนินการตรวจสอบหาแหล่งที่มาการหลุดรอดของปลาหมอสีคางดํา และได้กําหนดมาตรการป้องกันแก้ไขปัญหามาอย่างต่อเนื่อง โดยได้ออกคําสั่งที่ 223/2561 ลงวันที่ 28 กุมภาพันธ์ 2561 แต่งตั้งคณะกรรมการขึ้นเพื่อแก้ไขปัญหาการแพร่ระบาดของปลาหมอสีคางดําโดยเฉพาะ นอกจากนี้ในพื้นที่จังหวัดที่พบมีการแพร่ระบาด ได้สั่งการให้หน่วยงานในพื้นที่ได้รับฟังข้อคิดเห็นของเกษตรกรชาวประมงและชุมชนเพื่อร่วมกันพิจารณาแนวทางที่เหมาะสมในการแก้ไขปัญหาการแพร่ระบาดของปลาหมอสีคางดํา ซึ่งมีแนวทาง ดังนี้
1. กําจัดปลาหมอสีคางดําในแหล่งน้ําที่มีการแพร่ระบาดอย่างต่อเนื่อง และให้ความช่วยเหลือเกษตรกรที่ประสงค์กําจัดปลาหมอสีคางดําในบ่อเลี้ยง
2. ปล่อยพันธุ์ ปลากะพงขาว และปลาอีกง ซึ่งเป็นสัตว์น้ําพื้นเมืองลงในแหล่งน้ํา เพื่อควบคุมประชากรปลาหมอสีคางดํา อีกทั้งหาแนวทางในการกําจัดปลาหมอสีคางดําให้เกิดประโยชน์ เช่น การนํามาทําปุ๋ย หรือทําเป็นอาหารสัตว์น้ํา ฯลฯ
3. จัดสรรงบประมาณดําเนินโครงการวิจัยเร่งด่วน เพื่อหาแนวทางและวิธีการควบคุมและกําจัดปลาหมอสีคางดํา ทั้งในบ่อเลี้ยงสัตว์น้ําและในแหล่งน้ําธรรมชาติ เช่น การศึกษาประสิทธิภาพเครื่องมือประมงในการกําจัดปลาหมอสีคางดําในบ่อเลี้ยงเกษตรกร ศึกษาเรื่องชนิดพันธุ์สัตว์น้ําพื้นเมืองที่เหมาะสมในการล่าเพื่อควบคุมประชากรปลาหมอสีคางดํา เป็นต้น
4. ขอรับการจัดสรรงบประมาณ เพื่อดําเนินโครงการแก้ไขปัญหาการแพร่ระบาดของปลาหมอสีคางดําที่ส่งผลกระทบต่อเกษตรกรผู้เพาะเลี้ยงสัตว์น้ําและระบบนิเวศในแหล่งน้ํา ประกอบด้วยกิจกรรมการรับซื้อเพื่อกําจัดปลาหมอสีคางดําออกจากวงจรบ่อเลี้ยงสัตว์น้ําและแหล่งน้ําธรรมชาติและการสนับสนุนกากชาเพื่อกําจัดปลาหมอสีคางดําที่หลงเหลือในบ่อเลี้ยงเพื่อมิให้แพร่ขยายพันธุ์ได้อีก
5. นําเสนอกระทรวงเกษตรและสหกรณ์ ออกประกาศ ฉบับลงวันที่ 9 มกราคม 2561
มีสาระสําคัญกําหนดห้ามมิให้บุคคลใดนําเข้า ส่งออก นําผ่าน หรือเพาะเลี้ยงสัตว์น้ํา 3 ชนิดพันธุ์ตามประกาศ ได้แก่ ปลาหมอสีคางดํา ปลาหมอมายัน ปลาหมอบัตเตอร์ เว้นแต่จะได้รับอนุญาตจากอธิบดีกรมประมง หรือเป็นผู้ซึ่งอธิบดีกรมประมงมอบหมาย ทั้งนี้ การเพาะเลี้ยงสัตว์น้ํากรณีดังกล่าวจะไม่หมายความรวมถึงกรณีที่ มีปลาหมอสีคางดํา ปลาหมอมายัน ปลาหมอบัตเตอร์ จากธรรมชาติ หลุดรอดเข้าในบ่อเพาะเลี้ยงโดยไม่เจตนา โดย ประกาศฉบับดังกล่าวได้มีผลบังคับใช้ตั้งแต่วันที่ 19 มีนาคม 2561 ที่ผ่านมา
6. ประชาสัมพันธ์ผ่านสื่อต่าง ๆ เพื่อสร้างความรู้ ความเข้าใจให้กับประชาชน ในเรื่องผลกระทบและวิธีการเลี้ยงเพื่อป้องกันการหลุดรอดของปลาหมอสีคางดํา รวมถึงสัตว์น้ําต่างถิ่นชนิดอื่นที่อาจส่งผลกระทบต่อระบบนิเวศและสัตว์น้ําพื้นเมือง
นอกจากแนวทางในการกําจัดปลาหมอสีคางดําตามที่กล่าวข้างต้น ในด้านการพิจารณานําเข้าสัตว์น้ําต่างถิ่นในภาพรวมทั้งหมด กรมประมงยังมีคณะกรรมการด้านความหลากหลายและด้านความปลอดภัยทางชีวภาพ (IBC) เพื่อพิจารณาให้ความเห็นประกอบการขออนุญาตนําเข้าสัตว์น้ําต่างถิ่นอีกด้วย เพื่อป้องกันมิให้กระทบกับระบบนิเวศของแหล่งน้ํา และกําชับให้เจ้าหน้าที่ด่านตรวจสัตว์น้ําของกรมประมงทั่วประเทศสกัดกั้นทุกช่องทางการขนส่งสัตว์น้ําและผลิตภัณฑ์ทั้งทางเรือ ทางบก รวมทั้งทางอากาศ มิให้มีการลักลอบนําสัตว์น้ําต่างถิ่นเข้ามาในราชอาณาจักร โดยให้ปฏิบัติหน้าที่บังคับใช้กฎหมายอย่างเคร่งครัด
สําหรับบทลงโทษหากพบผู้ใดฝ่าฝืน ลักลอบนําปลาหมอสีคางดํา ปลาหมอมายัน ปลาหมอบัตเตอร์ เข้ามาในราชอาณาจักร ต้องระวางโทษตามมาตรา 144 แห่งพระราชกําหนดการประมง พ.ศ. 2558 จําคุกไม่เกินหนึ่งปีหรือปรับไม่เกินหนึ่งล้านบาทหรือทั้งจําทั้งปรับ และในกรณีที่ผู้กระทําความผิดนําสัตว์น้ําไปปล่อยในที่จับสัตว์น้ําต้องระวางโทษจําคุกไม่เกินสองปีหรือปรับไม่เกินสองล้านบาทหรือทั้งจําทั้งปรับ ทั้งนี้ หากมีสัตว์น้ําต่างถิ่นในครอบครอง และไม่ต้องการเลี้ยงอีกต่อไปแล้ว อย่านําไปปล่อยลงในแหล่งน้ําสาธารณะ เพราะอาจมีความผิดตามกฎหมาย ให้นําสัตว์น้ําต่างถิ่นมามอบให้กับทางกรมประมง หรือสํานักงานประมงจังหวัดในพื้นที่ใกล้บ้าน
-----------------------